Diari Oficial de la Generalitat Valenciana


Sumari del DOGV 3684, del 09-02-2000 (2000/605)

RESOLUCIÓ de 25 de gener de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de cooperació entre el Ministeri de Foment i la Comunitat Autònoma Valenciana per a donar continuïtat a les actuacions previstes en el Conveni subscrit el 15 de desembre de 1992 entre el en aquell moment anomenat Ministeri d’Obres Públiques i Transports i la Comunitat Autònoma Valenciana, per a actuacions al polígon «Rafalafena» de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/605


Data del document
:   25-01-2000

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Castelló de la Plana
    * cooperació administrativa
    * administració central
    * emplaçament industrial

RESOLUCIÓ de 25 de gener de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de cooperació entre el Ministeri de Foment i la Comunitat Autònoma Valenciana per a donar continuïtat a les actuacions previstes en el Conveni subscrit el 15 de desembre de 1992 entre el en aquell moment anomenat Ministeri d'Obres Públiques i Transports i la Comunitat Autònoma Valenciana, per a actuacions al polígon «Rafalafena» de Castelló de la Plana. [2000/X605]
  
Subscrit, després de la tramitació prèvia reglamentària, entre el Ministeri de Foment i la Comunitat Autònoma Valenciana, el 23 de desembre de 1999, un conveni de cooperació per a donar continuïtat a les actuacions previstes en el Conveni subscrit el 15 de desembre de 1992 entre el en aquell moment anomenat Ministeri d'Obres Públiques i Transports i la Comunitat Autònoma Valenciana, per a actuacions al polígon «Rafalafena» de Castelló de la Plana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0022/2000, i que figura com a annex d'aquesta resolució.
  
València, 25 de gener de 2000.- La subsecretària del Secretariat del Govern i Relacions amb les Corts.
  
Conveni de cooperació entre el Ministeri de Foment i la Comunitat Autònoma Valenciana per a donar continuïtat a les actuacions previstes en el conveni subscrit el 15 de desembre de 1992, entre el en aquell moment anomenat Ministeri d'Obres Públiques i Transports i la Comunitat Autònoma Valenciana, per a actuacions al polígon Rafalafena, de Castelló de la Plana.
  
Madrid, 23 de desembre de 1999.
  
Reunits:
  
D'una banda, el. senyor Rafael Arias-Salgado Montalvo, ministre de Foment, que actua en representació de l'administració general de l'estat, a l'empara d'allò que s'ha disposat en la disposició addicional tretzena de la Llei 30/1992, de 26 de novembre, segons la redacció donada per la Llei 4/1999 d'aquesta, i després de l'autorització prèvia atorgada per la Comissió Delegada del Govern per a Política Autonòmica en data 19 de novembre de 1999.
  
D'una altra, el senyor José Ramón García Antón, conseller d'Obres Públiques, Urbanisme i Transports de la Generalitat Valenciana, a l'empara d'allò que s'ha disposat en l'article 35 de la Llei 5/1983, de 30 de desembre, de Govern Valencià, facultat per a aquest acte mitjançant acord del Consell de la Generalitat Valenciana de data 15 de desembre de 1999.
  
Les parts es reconeixen mútuament en la qualitat amb què cada una intervé amb capacitat legal necessària per a l'atorgament d'aquest conveni i, a l'efecte,
  
Exposen:
  
1. El Ministeri de Foment actua a partir de la competència exclusiva que l'article 149.1.11a i 1.13a de la Constitució Espanyola atribueix a l'estat en matèria d'ordenació de crèdit, i bases i coordinació de la planificació general de l'activitat econòmica.
  
2. La Conselleria d'Obres Públiques, Urbanisme i Transports de la Generalitat Valenciana actua d'acord amb l'assignació que se li realitza de competències en matèria d'arquitectura i habitatge pel Decret 13/1999, de 30 de juliol, del president de la Generalitat Valenciana, i sobre les quals aquesta ha assumit amb caràcter exclusiu en virtut de l'Estatut d'Autonomia, aprovat per Llei Orgànica 5/1982, d'1 de juliol, en l'article 31.9.
  
3. Amb data 15 de desembre de 1992 se subscrigué un conveni de cooperació entre el Ministeri d'Obres Públiques i Transports i la Comunitat Autònoma Valenciana, per a actuacions al polígon Rafalafena, de Castelló, amb l'objecte de finançar l'execució de les actuacions relatives a expropiació i posterior urbanització dels terrenys del citat polígon qualificats de zona verda, a fi de proveir la ciutat de Castelló de la Plana de les dotacions urbanístiques necessàries.
  
L'import del citat conveni és de 540 milions de pessetes, i es compromet cada una de les institucions representades a una aportació de 270 milions, que el Ministeri ha abonat, fins a la data, la quantitat de 935.617.482 PTA, i que està pendent d'abonament 93.674.504 PTA.
  
La Generalitat Valenciana ha realitzat l'aportació establida de 270 milions de PTA.
  
4. Que les previsions econòmiques establides en el citat conveni per a l'execució de les actuacions han resultat insuficients a conseqüència de la complexitat del procés, i és necessari incrementar el finançament inicialment convingut, a l'empara d'allò que s'ha previngut en l'estipulació cinquena del conveni de 15 de desembre de 1992, que dona continuïtat a les actuacions expropiatòries i d'urbanització del citat polígon.
  
5. I hi ha, amb aquest fi, consignació nominativa en els pressupostos generals de l'estat per a 1999, així com en els pressupostos de la Generalitat Valenciana, les parts representades acorden la subscripció del present conveni, de conformitat amb les següents
  
Estipulacions:
  
Primera
  
El present conveni té com a finalitat establir el marc de col·laboració entre el Ministeri de Foment i la Conselleria d'Obres Públiques, Urbanisme i Transports de la Generalitat Valenciana per a donar continuïtat a les actuacions al polígon de Rafalafena, de Castelló de la Plana, mitjançant l'execució d'operacions d'expropiació i urbanització de la zona verda del citat polígon que seran gestionades per la Generalitat Valenciana, segons s'estableix en el conveni de 15 de desembre de 1992.
  
Segona
  
La Direcció General de l'Habitatge, l'Arquitectura i l'Urbanisme del Ministeri de Foment es compromet a aportar a càrrec de l'aplicació pressupostària 05.84.633E.258, durant l'exercici de 1999, un total de dos-cents noranta-nou milions sis mil set-centes huitanta-una pessetes (893.251.301 PTA) (1.797.066,95 euros) per a finançar l'execució de les actuacions objecte d'aquest conveni, en concepte de subvenció a fons perdut, així com a promoure la continuïtat de la seua col·laboració amb vista a la conclusió i l'abonament de les actuacions, supeditada a futures disponibilitats pressupostàries.
  
En aquesta aportació està inclosa la quantitat de 97.322.322 PTA, pendent d'abonament de la quantitat establida a càrrec del Ministeri en el conveni de 15 de desembre de 1992.
  
Tercera
  
La Generalitat Valenciana, a través de la seua Conselleria d'Obres Públiques, Urbanisme i Transports, assumeix el pagament a càrrec de l'aplicació pressupostària 12.48.778.58.897.5, d'un total de dos-cents catorze milions sis-centes cinquanta-quatre mil cinc-centes quaranta-sis pessetes (170.326.832 PTA) (1.290.099,80 euros), atés que ha realitzat ja l'aportació de 15.026.366 PTA. per a la mateixa finalitat, i es compromet a promoure la continuïtat de la seua col·laboració amb vista a la conclusió i l'abonament de les actuacions, supeditada a futures disponibilitats pressupostàries.
  
Quarta
  
L'abonament de la subvenció per part del Ministeri de Foment es realitzarà a la Generalitat Valenciana, que es pagarà el 50% de la subvenció a la firma del conveni. La resta s'abonarà fraccionadament, després de la justificació prèvia per la Generalitat Valenciana de les despeses produïdes, mitjançant certificat d'aquests emés per la Direcció General d'Arquitectura i Habitatge.
  
Cinquena
  
El seguiment de les actuacions que constitueixen la finalitat del present conveni serà efectuat per la Comissió Tècnica Bilateral de Seguiment, constituïda a l'efecte, i prevista en l'estipulació sisena del conveni de 15 de desembre de 1992.
  
La dita comissió verificarà el compliment de les previsions contingudes en el Programa d'Actuacions acordades per les parts, i proposarà els suggeriments i les alternatives necessàries davant de les eventualitats que pogueren produir-se, a fi d'assegurar el desenvolupament de les actuacions fins a la seua total execució.
  
Sisena
  
L'efectivitat del present conveni tindrà lloc a partir de la data de subscripció d'aquest, i acabarà el 31 de desembre de 1999.
  
Setena
  
El present conveni s'extingirà per resolució, i per conclusió o compliment d'aquest. Seran causa de resolució:
  
- L'incompliment d'alguns dels pactes continguts en el present document.
  
- El mutu acord de les parts.
  
- Qualssevol altres que, si és procedent, li foren d'aplicació d'acord amb la legislació vigent.
  
- L'incompliment de les actuacions inversores previstes en el present conveni donarà lloc a la devolució de les quantitats no justificades degudament.
  
Huitena
  
Les parts acorden la submissió a la jurisdicció contenciosa administrativa per a resoldre les incidències que es pogueren produir en l'aplicació del present conveni.
  
En prova de conformitat amb tot allò que s'ha exposat anteriorment, els compareixents ho firmen al lloc i en la data indicats a l'encapçalament.
  
El ministre de Foment
  
RAFAEL ARIAS-SALGADO MONTALVO
  
El conseller d'Obres Públiques, Urbanisme i Transports,